Efter en offentlig efterlysning lykkedes det at finde en mand, der forlod bosted i nedtrykt sindstilstand søndag morgen.

Søndag formiddag forlod en 66-årig beboer Bostedet i Hadsund i nedtrykt sindstilstand. Det fik Nordjyllands Politi til at efterlyse manden med navn og billede mandag eftermiddag, og tirsdag morgen er han fundet i god behold. - Han er for kort tid siden fundet af en buschauffør, der så manden sidde i et busskur, siger Poul Fastergaard, der er vagtchef ved Nordjyllands Politi. Efter knap to dage hjemmefra blev manden derefter kørt hjem til Bostedet af en politipatrulje.